Diari Oficial de la Generalitat Valenciana


Sumari del DOGV 5680, del 15-01-2008 (2007/15985)

Bases específiques de la convocatòria per a la provisió en propietat d'una plaça de tècnic d'administració general.
-------------------------------------------------------------------------------------------------------------------

### Dades del document

Número de DOGV
:   5680

Data del DOGV
:   15-01-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/15882


Data del document
:   17-12-2007

Organisme emissor
:   Ajuntament d'Alcalà de Xivert

Tipus de document
:   Convocatòria

Descriptors 

:   * Alcalà de Xivert
    * concurs administratiu
    * administració local
    * professió administrativa

Bases específiques de la convocatòria per a la provisió en propietat d'una plaça de tècnic d'administració general. [2007/15312]  
Per mitjà del present edicte, es fa pública la convocatòria del procés selectiu per a cobrir una plaça de tècnic d'administració general vacant en la plantilla de personal d'este ajuntament i inclosa en l'oferta d'ocupació pública de 2007 junt amb les corresponents bases rectores aprovades per la Junta de Govern Local, en sessió de data 14 de desembre de 2007.  
Cosa que es fa pública perquè en prengueu coneixement, en compliment del que disposa l'article 97 de la Llei 7/1985, de 2 d'abril, Reguladora de les Bases de Règim Local.  
Alcalà de Xivert, 17 de desembre de 2007.- L'alcalde: Francisco Juan Mars.  
Bases específiques de la convocatòria per a la provisió en propietat d'una plaça de grup A (A1 art. 76 de la Llei 7/2007, de 12 d'abril), escala d'administració general, subescala tècnica, vacant en la plantilla de l'Ajuntament d'Alcalà de Xivert.  
1. Objecte de la convocatòria  
És objecte de la present convocatòria la provisió en propietat d'una plaça vacant de grup A (A1 article 76 de la Llei 7/2007, de 12 d'abril, de l'Estatut Bàsic de l'Empleat Públic), escala d'administració general, subescala tècnica, tècnic d'administració general, corresponent a l'oferta d'ocupació pública per a 2007 (Boletín Oficial del Estado núm. 96, de 21 d'abril) pel sistema d'oposició, amb nivell de complement de destí 25 i la resta d'emoluments que corresponen d'acord amb la legislació vigent.  
2. Condicions dels aspirants   
Per a prendre part en el procediment selectiu que es convoca, els aspirants hauran de reunir els requisits següents:  
a) Tindre nacionalitat espanyola o la d'algun dels estats membres de la Unió Europea. També podran participar, siga quina siga la seua nacionalitat, el cònjuge dels espanyols i dels nacionals d'altres estats membres de la Unió Europea sempre que no estiguen separats de dret i els seus descendents i els del seu cònjuge, sempre que no estiguen separats de dret, siguen menors de 21 anys o majors d'esta edat dependents.  
L'accés a l'ocupació pública s'estendrà igualment a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en què s'aplique la lliure circulació dels treballadors.  
b) Posseir la capacitat funcional per a l'exercici de les tasques.  
c) Tindre complits els 16 anys i no excedir, si és el cas, de l'edat màxima de jubilació forçosa.  
d) Estar en possessió del títol de Llicenciat en Dret, Ciències Polítiques, Econòmiques o Empresarials o complides les condicions per a obtindre'l en la data en què finalitze el termini de presentació d'instàncies.  
En el cas de titulacions obtingudes en l'estranger, haurà d'estar-se en possessió de la credencial que acredite la seua homologació.  
e) No haver sigut separat, per mitjà d'expedient disciplinari, del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a l'accés al cos o escala de funcionari.  
En el cas de ser nacional d'un altre estat, no trobar-se inhabilitat, o en situació equivalent, ni haver sigut sotmés a sanció disciplinària, o equivalent, que impedisca en el seu estat l'accés a l'ocupació pública.  
El compliment de tots els requisits exigits s'entendrà referit al dia en què va concloure el termini de presentació d'instàncies.  
3. Igualtat de condicions   
D'acord amb el que establix la Llei 13/1982, de 7 d'abril, d'Integració Social dels Minusvàlids, en la present prova seran admeses les persones minusvàlides en igualtat de condicions que els altres aspirants.  
Els aspirants minusvàlids hauran de presentar certificació de la conselleria de Treball i Seguretat Social o òrgan competent d'altres comunitats autònomes o de l'administració de l'estat, que acredite tal condició, així com la seua capacitat per a exercir les tasques corresponents a la plaça objecte de la present convocatòria.  
El tribunal establirà per a les persones amb minusvalidesa que així ho sol·liciten, les adaptacions possibles de temps i mitjans per a la realització de la prova. A este efecte els interessats hauran de presentar la petició corresponent en la sol·licitud de participació en la convocatòria.  
4. Sol·licituds   
Les instàncies per a sol·licitar prendre part en la present convocatòria es dirigiran a l'alcalde president de l'Ajuntament d'Alcalà de Xivert, i es presentaran en el Registre General d'Entrada o en qualsevol de la resta de formes que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals a partir de l'endemà de la publicació de l'extracte d'esta convocatòria en el Boletín Oficial del Estado.  
En les instàncies per a prendre part en esta convocatòria, els aspirants hauran de manifestar que reunixen tots i cada un dels requisits exigits en estes bases i que es comprometen a prestar el preceptiu jurament o promesa.  
A la instància s'acompanyarà justificant d'haver ingressat els drets d'examen per un import de18,03 euros, segons l'ordenança fiscal d'aplicació que es faran efectius en el compte número 8591-8133-51-3316331453 de Bancaixa d'Alcalá de Xivert o per mitjà de gir postal o telegràfic dirigit a la tresoreria municipal en què es farà constar la convocatòria a què correspon l'ingrés.  
Els citats drets d'examen només seran tornats als que no siguen admesos al procediment selectiu per falta d'algun dels requisits per a prendre-hi part.  
La falta de justificació de l'abonament dels drets d'examen determinarà l'exclusió de l'aspirant.  
5. Admissió d'aspirants  
1. Per a ser admesos a les proves selectives bastarà que els aspirants manifesten en les seues instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies.  
2. Expirat el termini de presentació d'instàncies, mitjançant una resolució d'Alcaldia i en el termini màxim d'un mes, s'aprovarà la llista d'aspirants admesos i exclosos, indicant, en este últim supòsit, la causa d'exclusió. La dita resolució es publicarà en el Butlletí Oficial de la Província, en la pàgina web de l'Ajuntament (www.alcaladexivert.es) i al tauler d'anuncis de l'Ajuntament, i es concedirà un termini de 10 dies hàbils per a la formulació de reclamacions o l'esmena de defectes pels aspirants exclosos. No obstant això, els errors de fet podran esmenar-se en qualsevol moment d'ofici o a petició de l'interessat. Transcorregut el dit termini, sense que es formule cap reclamació, s'entendran definitives estes llistes, i l'Alcaldia resoldrà les reclamacions presentades.  
En la resolució per la qual s'aproven les llistes, es determinarà la composició nominal del tribunal qualificador, així com el lloc, la data i l'hora de començament del primer exercici de les proves selectives.  
6. Tribunal qualificador  
El tribunal estarà constituït de la manera següent:  
President: un funcionari de carrera designat per l'Alcaldia Presidència.  
Secretari: el secretari de la corporació o un funcionari d'esta en qui delegue, que actuarà amb veu i vot.  
Vocals:  
- Un funcionari de carrera, designat per la conselleria de Presidència.  
- Dos funcionaris de carrera nomenats per l'Alcaldia Presidència.  
La designació dels membres del tribunal inclourà la dels respectius suplents.  
Tots els membres del tribunal hauran d'estar en possessió d'una titulació igual o superior a l'exigida en la respectiva convocatòria i pertànyer al mateix grup o superiors.  
El tribunal de selecció tindrà la consideració d'òrgan col·legiat en els termes establits per l'article 22 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El tribunal de selecció no podrà constituir-se ni actuar sense la presència de més de la meitat dels seus membres, titulars o suplents, indistintament. Així mateix, estaran facultats per a resoldre les qüestions que puguen suscitar-se per a la realització de les proves, per a adoptar els acords necessaris que garantisquen el degut orde en estes en tot el que estes bases no establixen.  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de Règim Jurídic de les Administracions Públiques i del Procediment Administratiu Comú, estos s'abstindran d'intervindre, de la mateixa manera els aspirants podran recusar-los en la forma prevista en l'article 29 de l'esmentada llei.  
A l'efecte del que disposa l'annex IV del Reial Decret 462/2002, de 24 de maig, el tribunal de selecció tindrà la categoria primera de les indicades en aquell.  
7. Començament i desenrotllament de les proves  
El primer exercici es durà a terme en la data i ellloc que s'anunciarà en el Butlletí Oficial de la Província, tauler d'anuncis de l'Ajuntament i en la web www.alcaladexivert.es.  
Los aspirants seran convocats per a cada exercici en crida única. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament, excepte en els supòsits de força major degudament justificats i apreciats pel tribunal, el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'orde d'actuació dels aspirants, per a aquells exercicis que no puguen realitzar-se conjuntament, s'iniciarà per aquell aspirant el primer cognom del qual comence per la lletra que es determine anualment per a les proves selectives de l'administració autonòmica.  
El tribunal podrà requerir en qualsevol moment als aspirants que acrediten la seua identitat, i amb tal fi hauran d'anar proveïts del document nacional d'identitat.  
Les qualificacions es publicaran al tauler d'anuncis de l'Ajuntament i en la pàgina web de l'Ajuntament.   
8. Proves selectives i valoració  
L'oposició constarà dels exercicis següents:  
Primer. Escrit. De caràcter obligatori i eliminatori.  
Consistirà a desenvolupar per escrit durant un període màxim de dos hores, un tema de caràcter general relacionat amb les matèries comunes que figuren en el programa com a annex d'estes bases, triat pels membres del tribunal.  
En este exercici es valoraran els coneixements dels temes exposats, claredat en l'exposició, capacitat de síntesi i aportacions personals dels aspirants.  
La qualificació d'este exercici serà de 0 a 10 punts. Seran eliminats aquells aspirants que no obtinguen una puntuació mínima de 5 punts.  
Segon. Pràctic. De caràcter obligatori i eliminatori.  
Consistirà en la resolució d'un o més supòsits pràctics que plantejarà el tribunal immediatament abans del començament de l'exercici, relacionat amb les funcions pròpies d'un tècnic d'administració general i en relació amb les matèries de la part específica del temari, per un temps màxim de 4 hores.  
Durant el desenvolupament d'esta prova, els aspirants podran anar proveïts dels textos legals i dels mitjans tècnics auxiliars que el tribunal considere necessaris i acudiran amb ells al lloc assenyalat en la convocatòria.  
La qualificació d'este exercici serà de 0 a 10 punts. Seran eliminats aquells aspirants que no obtinguen una puntuació mínima de 5 punts.  
Tercer. Escrit. De caràcter obligatori i eliminatori  
Consistirà a desenvolupar per escrit durant un període màxim de 3 hores, dos temes extrets per sorteig d'entre les matèries específiques que figuren en el programa com a annex d'estes bases.  
Es valoraran els coneixements dels temes exposats, claredat en l'exposició, capacitat de síntesi i aportacions personals dels aspirants.  
La qualificació d'este exercici serà de 0 a 10 punts. Seran eliminats aquells aspirants que no obintuen una puntuació mínima de 5 punts.  
Quart. Valencià. Obligatori i no eliminatori.  
Escrit i oral.  
Escrit. Consistirà a redactar un text en valencià de 150/200 paraules, sobre un tema triat per l'opositor d'entre els dos que propose el tribunal qualificador.  
Es valorarà la correcció ortogràfica, gramatical i estructural del text.  
La qualificació serà de 0 a 1 punt.  
Oral. Consistirà a mantindre una conversació en valencià amb els membres del tribunal, durant el temps que este determine.  
La qualificació serà de 0 a 0,5 punts.  
La qualificació final de la fase d'oposició estarà determinada per la suma de les puntuacions obtingudes en tots els exercicis.  
Amb el resultat de l'últim exercici de l'oposició, el tribunal exposarà al públic la llista provisional del resultat del procediment, especificant les puntuacions de cada un dels exercicis i realitzant proposta de nomenament a l'aspirant que haja obtingut la puntuació més alta. L'esmentada relació s'exposarà al públic al tauler d'anuncis de l'Ajuntament i durant el termini de cinc dies hàbils podran els aspirants formular reclamacions sobre les puntuacions atorgades.  
Transcorregut el dit termini, el tribunal qualificador resoldrà les reclamacions que s'hagueren presentat i elevarà a definitiva la proposta de nomenament. Esta relació no podrà sobrepassar el nombre de places convocades, i s'elevarà a l'òrgan competent perquè ordene la publicació en el Diari Oficial de la Comunitat Valenciana i formule el nomenament.  
9. Presentació de documents  
1. L'aspirant proposat haurà de presentar en la Secretaria de la corporació en el termini de 20 dies hàbils des que es faça pública la relació d'aspirants aprovats en el DOCV, els documents acreditatius de les condicions de capacitat i requisits exigits en la base segona de la present convocatòria.  
2. Aquells que durant el termini indicat, excepte en els casos de força major, no presenten la documentació acreditativa completa no podran ser nomenats. Totes les seues actuacions quedaran anul·lades i la plaça quedarà vacant sense perjudici de la responsabilitat en què puga haver incorregut per falsedat en la sol·licitud de participació.  
3. L'aspirant que tinga la condició de funcionari de carrera quedarà exempt de justificar documentalment les condicions generals que ja hagueren sigut aprovades per a obtindre el seu anterior nomenament. En tot cas hauran de presentar original o fotocòpia compulsada del seu nomenament com a funcionari de carrera i el títol acadèmic exigit.  
10. Nomenament i presa de possessió   
Aprovada la proposta i fet el nomenament per l'òrgan competent de l'Ajuntament, l'aspirant proposat haurà de prendre possessió en el termini de 30 dies a comptar de l'endemà de la notificació del nomenament.  
11. Incompatibilitats i règim de serveis  
1. És aplicable la normativa vigent sobre règim d'incompatibilitats del sector públic. Per tant, l'aspirant, en el moment prestar jurament o promesa, ha de formular una declaració de les activitats que realitze o sol·licitar la compatibilitat si és procedent.  
2. Referent a la determinació i adscripció al lloc de treball, règim i horaris de treball s'aplicaran en cada moment els fixats per l'Ajuntament i els previstos en la normativa d'aplicació.  
12. Incidències  
El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot el no establit en les presents bases.  
13. Borsa de treball  
L'Ajuntament pot constituir una borsa de treball amb els aspirants que hagen superat els exercicis de la fase d'oposició i no hagen obtingut la plaça, els quals podran ser cridats en els casos de substitucions, baixes, interinitats, etc.  
14. Normativa i recursos  
1. En tot el no establit en les presents bases, regirà el que establixen els preceptes següents:  
- Llei 7/2007, de 12 d'abril, de l'Estatut Bàsic de l'Empleat Públic.  
- Llei 7/1985, de 2 d'abril, Reguladora de les Bases de Règim Local.  
- Preceptes bàsics del títol VII del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
- Decret Legislatiu de 24 d'octubre de 1995 pel qual s'aprova el Text Refós de la Llei de Funció Pública Valenciana  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit de la funció pública valenciana.  
- Preceptes no bàsics del títol VII del RDL 781/1986, de 18 d'abril, del Reial Decret Legislatiu 896/1991, de 7 de juny, i de la Llei 30/1984, de 2 d'agost.  
- Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració Civil de l'Estat.  
- La resta de disposicions reglamentàries sobre la matèria.   
14.2. Contra les presents bases i els seus actes d'execució, que són definitius en via administrativa, podrà interposar-se potestativament recurs de reposició davant del mateix òrgan que va dictar l'acte en el termini d'un mes des del següent al de la publicació de l'acte. O bé directament recurs contenciós administratiu en el jutjat contenciós administratiu del domicili del demandant o de la seu de l'òrgan que va dictar l'acte en el termini de dos mesos a partir del següent al de publicació d'este.  
Programa  
Matèries comunes  
Primera part: dret constitucional.  
Tema 1. La Constitució Espanyola de 1978. Procés constituent. Estructura i contingut essencial. Procediment de reforma.  
Tema 2. Drets i deures fonamentals, les llibertats públiques i els principis rectors de la política social i econòmica en la Constitució Protecció, garantia i suspensió dels drets fonamentals.  
Tema 3. El títol preliminar de la Constitució. Els principis constitucionals. L'estat social i democràtic de dret. Els valors superiors en la Constitució Espanyola: llibertat, igualtat, solidaritat i pluralisme polític.  
Tema 4. La Corona. Les Corts Generals. Composició, elecció i dissolució. Atribucions. Regulació i funcionament de les cambres. Òrgans de control dependents de les Corts Generals: el Defensor del Poble i el Tribunal de Comptes.   
Tema 5. El govern en el sistema constitucional espanyol. Designació i remoció del president. Les funcions del president del govern. El govern: composició i funcions.  
Tema 6. El poder judicial. Regulació constitucional de la justícia. La Llei Orgànica del Poder Judicial. El Consell General de Poder Judicial. L'organització de l'administració de justícia a Espanya.   
Tema 7. El Tribunal Constitucional en la Constitució i en la seua llei orgànica. Composició, designació, organització i funcions.  
Tema 8. Organització territorial de l'estat. Els estatuts d'autonomia: el seu significat  
Tema 9. L'Estatut d'Autonomia de la Comunitat Valenciana  
Tema 10. Relacions entre l'ordenament estatal i ordenaments autonòmics. Lleis estatals i autonòmiques.  
Tema 11. L'administració general de l'estat. L'administració perifèrica   
Tema 12. L'administració institucional en els àmbits estatal, autonòmic, i local. Origen, tipologia i règim jurídic.  
Tema 13. La Unió Europea. L'ordenament jurídic comunitari.  
Segona part: dret administratiu general.  
Tema 14. Els conceptes d'administració pública i dret administratiu.   
Tema 15. La personalitat jurídica de l'administració pública. Classes i capacitat de les persones jurídiques públiques.  
Tema 16. La llei. Concepte, caràcters, contingut i classes. Altres disposicions normatives amb força de llei.  
Tema 17. El reglament: concepte, naturalesa i classes. Procediment d'elaboració. Eficàcia del reglament. Control dels reglaments il·legals efectes de la seua anul·lació.  
Tema 18. L'administració pública. Govern i administració. Principis constitucionals de l'administració pública espanyola.  
Tema 19. Sotmetiment de l'administració a la llei i al dret. Principi de legalitat de l'administració.  
Tema 20. Les potestats administratives. Potestats reglades i discrecionals.  
Tema 21. L'administrat. Concepte i classes. Capacitat dels administrats i les seues causes modificatives. Les situacions jurídiques de l'administrat, drets subjectius i interessos legítims.   
Tema 22. L'acte administratiu. Concepte. Elements. Classes. Requisits: motivació i forma.  
Tema 23. Eficàcia dels actes administratius. La notificació: contingut, termini i pràctica. La publicació. Demora i retroactivitat.  
Tema 24. Invalidesa dels actes administratius. Nul·litat i anul·labilitat. Transmissibilitat, conversió, conservació i convalidació.  
Tema 25. La revisió dels actes administratius: supòsits. Revocació i rectificació d'errors materials o de fet.  
Tema 26. Disposicions generals sobre els procediments administratius i normes reguladores dels distints procediments. Classes d'interessats en el procediment. Administrats. Iniciació del procediment: classes, esmena i millora de sol·licituds. Presentació de sol·licituds. Els registres.  
Tema 27. Termes i terminis: còmput, ampliació i tramitació d'urgència. Ordenació del procediment. Instrucció: intervenció dels interessats. Prova. Informes. Abstenció i recusació.  
Tema 28. Terminació del procediment. Obligació de resoldre. Contingut de la resolució expressa. La terminació convencional. La falta de resolució expressa: el silenci. El desistiment i la renúncia. La caducitat.  
Tema 29. Recursos administratius. Concepte. Principis generals. Classes. Les reclamacions prèvies a l'exercici d'accions civils i laborals.  
Tema 30. La jurisdicció contenciosa administrativa. Evolució. Naturalesa, extensió i límits.  
Tema 31. L'objecte del recurs contenciós administratiu. Les parts. Legitimació. La sentència. Recursos contra sentències.  
Tema 32. Règim jurídic dels contractes de les administracions públiques: contractes administratius típics, especials i privats. Requisits dels contractes. L'administració contractant: ens inclosos i exclosos de l'àmbit de la llei de contractes. L'òrgan de contractació. El contractista: capacitat, solvència, prohibicions i classificació.  
Tema 33. La selecció del contractista. Actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte. La invalidesa dels contractes.  
Tema 34. Execució, modificació dels contractes administratius. Prerrogatives de l'administració. La revisió de preus. L'extinció dels contractes administratius. La cessió i subcontractació.  
Tema 35. El contracte d'obres. Actuacions administratives preparatòries. Formes d'adjudicació. Formalització. Efectes. Extinció. La cessió i subcontracte d'obres. Execució d'obres per la pròpia administració.  
Tema 36. El contracte de gestió de serveis públics. El contracte de subministrament. Altres contractes administratius típics  
Tema 37. La potestat sancionadora de l'administració. Principis. El procediment sancionador i les seues garanties.  
Tema 38. La responsabilitat patrimonial de l'administració pública. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat de les autoritats i personal al servei de les administracions públiques.   
Tema 39. L'expropiació forçosa. Concepte i naturalesa. Subjectes. Objecte. La causa de l'expropiació.  
Tema 40. Procediment d'expropiació general. La declaració d'utilitat pública o d'interés general. La declaració de necessitat l'ocupació. El preu just. El pagament i l'ocupació. La reversió. Expropiació per raó d'urgència. Els procediments especials.  
Tema 41. Les formes d'activitat administrativa. L'activitat de policia: l'autorització administrativa. La policia de la seguretat pública. Activitat de foment: les seues tècniques.  
Tema 42. El domini públic. Concepte i naturalesa. Béns que l'integren. Règim jurídic. Afectació i mutacions demanials.  
Tema 43. Dominis públics especials. Aspectes essencials de la regulació relativa a aigües, muntanyes, mines, carreteres i costes.  
Tema 44. El patrimoni privat de les administracions públiques. Règim jurídic. Règim d'adquisició, ús i utilització.  
Matèries específiques  
Dret administratiu local.  
Tema 45. El règim local: significat i evolució històrica. L'administració local en la Constitució. La Carta Europea de l'Autonomia Local. El principi d'autonomia local: significat, contingut i límits. Classes d'entitats locals.   
Tema 46. El municipi. Concepte i elements. El terme municipal: el problema de la planta municipal. Alteracions de termes municipals. Legislació bàsica i legislació autonòmica.   
Tema 47. La població municipal. El padró d'habitants. Estatut dels veïns. Drets dels estrangers.  
Tema 48. La província en el règim local. Organització de la província. Competències.  
Tema 49. Altres entitats locals: les entitats locals territorials d'àmbit inferior al municipi. Les mancomunitats de municipis. Les comarques. Les àrees metropolitanes.  
Tema 50. Competències municipals. Pròpies i delegades. Els serveis mínims. La reserva de serveis.  
Tema 51. La potestat reglamentària de les entitats locals. Reglaments, ordenances i bans.  
Tema 52. Règim electoral local. Estatut dels membres de les corporacions locals: drets i deures dels regidors. Adquisició i pèrdua de la condició de regidor.  
Tema 53. L'organització municipal. L'alcalde. Els tinents d'alcalde. La Junta de Govern Local. Ple. Atribucions i delegacions.   
Tema 54. Òrgans complementaris. Els grups polítics. La participació veïnal en la gestió municipal. El consell obert.  
Tema 55. Règim de sessions i acords de les corporacions locals. Normes reguladores. Les sessions. Les seues classes, requisits i procediment de celebració i constitució. Actes, certificacions, comunicacions, notificacions i publicació dels acords.  
Tema 56. Singularitats del procediment administratiu de les entitats locals. La revisió i revocació de les actes de les entitats locals. Tramitació d'expedients. Els interessats. Abstencions i recusacions.   
Tema 57. Les relacions entre l'administració local i la resta de les administracions públiques. Principis generals. Tècniques de control. Deure de remissió dels actes i acords municipals a l'administració autonòmica i estatal. Règim d'impugnació dels actes i acords locals. Exercici d'accions.  
Tema 58. El servei públic en l'esfera local. Modes de gestió dels serveis públics locals. La gestió directa.  
Tema 59. Modes de gestió indirecta dels serveis públics locals. Especial referència a la concessió de serveis.  
Tema 60. Els béns de les entitats locals. Classes. Els béns de domini públic. Peculiaritats del seu règim jurídic en l'àmbit local. Mitjans de protecció del domini públic local. Problemàtica dels béns comunals.  
Tema 61. Béns patrimonials de les entitats locals. Adquisició i alienació dels béns propis. Administració, ús i aprofitament dels béns patrimonials.   
Tema 62. Les formes d'acció administrativa de les entitats locals. El foment: estudi especial de les subvencions.  
Tema 63. L'activitat de policia: la intervenció administrativa local en l'activitat privada. Les llicències i autoritzacions administratives: les seues classes.   
Tema 64. L'autorització ambiental integrada. Règim vigent a la Comunitat Valenciana.  
Tema 65. La llicència ambiental i la comunicació ambiental. Règim vigent a la Comunitat Valenciana.  
Tema 66. Espectacles públics. Règim vigent a la Comunitat Valenciana.  
Tema 67. Espectacles o activitats recreatives en instal·lacions eventuals, portàtils o desmuntables.  
Tema 68. Tinença d'animals: regulació a la Comunitat Valenciana. Animals potencialment perillosos: regulació estatal i autonòmica.  
Tema 69. Avaluació de l'impacte ambiental en la legislació valenciana.   
Tema 70. Contaminació acústica.  
Tema 71. Residus urbans: reglamentació. Règim competencial.  
Tema 72. Planificació: Pla Integral de Residus de la Comunitat Valenciana, plans zonals, els projectes de gestió.  
Tema 73. El personal al servei de les corporacions locals: classes i règim jurídic. La funció pública local: classes de funcionaris. Els funcionaris amb habilitació nacional: categories i atribucions. Llocs de treball. Selecció i provisió.  
Tema 74. Els funcionaris propis de les corporacions locals: accés. Requisits. Adquisició i pèrdua de la condició d'empleat públic. Règim de provisió. Situacions administratives.  
Tema 75. Drets i deures dels funcionaris locals. Règim disciplinari. El règim d'incompatibilitats  
Tema 76. La Llei 31/1995, de 8 de novembre, de Prevenció de Riscos Laborals: obligacions d'empresaris i treballadors. Servei de prevenció. Delegats de prevenció. Comité de seguretat i salut.  
Dret financer local.  
Tema 77. Les hisendes locals. Classificació dels ingressos Les ordenances fiscals, contingut i procediment d'aprovació.  
Tema 78. L'impost sobre béns immobles. Naturalesa. Fet imposable. Subjecte passiu. Exempcions i bonificacions. Base imposable: el valor cadastral. Quota, meritació i període impositiu. Gestió cadastral i gestió tributària.  
Tema 79. L'impost sobre activitats econòmiques. Naturalesa. Fet imposable. Subjecte passiu. Exempcions. Quotes: les tarifes. Meritació i període impositiu. Gestió censal i gestió tributària. El recàrrec provincial.  
Tema 80. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.  
Tema 81. Les taxes. Els preus públics. Les contribucions especials.  
Tema 82. El pressupost general de les entitats locals. Elaboració i aprovació: especial referència a les bases d'execució del pressupost. La pròrroga del pressupost.   
Tema 83. Les fases d'execució del pressupost. La liquidació del pressupost: confecció i aprovació.  
Tema 84. El sistema de comptabilitat de l'administració local: principis, competències i fins. El compte general de les entitats locals.   
Dret urbanístic.  
Tema 85. Evolució històrica de la legislació urbanística espanyola. La Llei del Sòl de 1956 i les seues reformes. El marc constitucional de l'urbanisme. La Sentència del Tribunal Constitucional de 20 de març de 1997. La Llei 6/1998, de 13 d'abril, de Règim del Sòl i Valoracions. La Llei 8/2007, de 28 de maig, del Sòl. Competències de l'estat, de les comunitats autònomes i de les entitats locals.  
Tema 86. Règim urbanístic de la propietat del sòl: principis generals. Classificació i règim del sòl no urbanitzable. Criteris de valoració en esta classe de sòl.  
Tema 87. Règim del sòl urbà: drets i deures dels propietaris. Règim del sòl urbanitzable: drets i deures dels propietaris. Criteris de valoració.  
Tema 88. Instruments d'ordenació territorial i urbanística a la Comunitat Valenciana. Tipologia, descripció i tramitació.  
Tema 89. Llicències urbanístiques: regulació legal, naturalesa jurídica. Òrgan competent. Actes subjectes a llicència. Classes de llicències. Termini per al seu atorgament, efectes  
Tema 90. Protecció de la legalitat urbanística. Infraccions i sancions urbanístiques. Procediment sancionador.  
Tema 91. Delictes relatius a l'ordenació del territori i la protecció del patrimoni històric i del medi ambient.  
Tema 92. La legislació de costes. La seua incidència en l'ordenació del territori i gestió del sòl.